AIŠKINAMASIS RAŠTAS

Dėl UAB „Molėtų šiluma” 2019–2023 metų investicinio plano suderinimo

1. Parengto tarybos sprendimo projekto tikslai ir uždaviniai:

Tikslas - suderinti uždarosios akcinės bendrovės „Molėtų šiluma“ (toliau – Bendrovė) 2019–2023 m. investicinį planą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Įgyvendinus suderintus investicinius projektus bus sudarytos galimybės prijungti naujus vartotojus, atlikti šiluminių trasų rekonstrukcijos darbus, atlikti Bendrovės administracinio pastato ir Molėtų katilinės remonto darbus, įsigyti naujos įrangos ir kita.

1. Lėšų poreikis ir jų šaltiniai:

Prašomų suderinti investicijų bendra suma 196 540 Eur, finansavimo šaltinis - Bendrovės lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Bendrovė Molėtų rajono savivaldybės tarybai 2023 m. rugsėjo 7 d. raštu Nr. 8-111 „Prašymas dėl investicijų plano papildymo ir suderinimo“, (toliau – raštas) pateikė prašymą suderinti 2019-2023 m. investicijas bei derinamų investicijų suvestinę ir aprašymą.

Lietuvos Respublikos šilumos ūkio įstatymo 35 straipsnis reglamentuoja, kad „investiciniai planai derinami su savivaldybės taryba jos nustatyta tvarka“. Šilumos tiekėjų investicijų planų derinimo tvarkos aprašo, patvirtinto Molėtų rajono savivaldybės tarybos 2009 m. vasario 26 d. sprendimu Nr. B1-48 „Dėl Šilumos tiekėjų investicijų planų derinimo tvarkos aprašo patvirtinimo“ (toliau- Aprašas), 10 punktas nustato, kad „investicijų planas kartu su sprendimo projektu dėl jo patvirtinimo teikiamas svarstyti Tarybai“.

Prašoma suderinti šias investicijas:

* 1. UAB "Molėtų šiluma" administracinio - ūkinio pastato stogo remontas.

Investicijų vertė – 4900,00 Eur, finansavimo šaltinis – bendrovės lėšos.

* 1. Naujo deguonies analizatoriaus biokuro katilui GVB- 11 įrengimas.

Investicijų vertė – 5400,00 Eur, finansavimo šaltinis – bendrovės lėšos.

* 1. Suvirinimo aparato pirkimas.

Investicijų vertė – 340,00 Eur, finansavimo šaltinis – bendrovės lėšos.

* 1. Vejos pjovimo traktoriaus pirkimas.

Investicijų vertė – 9000,00 Eur, finansavimo šaltinis – bendrovės lėšos.

* 1. Molėtų katilinės pastato nuogrindos kapitalinis remontas.

Investicijų vertė – 1500,00 Eur, finansavimo šaltinis – bendrovės lėšos.

* 1. Šilumos tiekimo tinklų Liepų g-vė 13 - 25, Molėtuose rekonstrukcija.

Investicijų vertė – 140000,00 Eur, finansavimo šaltinis – bendrovės lėšos.

* 1. Šiluminės trasos į renovuojamą daugiabutį namą Vilniaus g. 52, Molėtuose įrengimas.

Investicijų vertė – 35000,00 Eur, finansavimo šaltinis – bendrovės lėšos.

* 1. Šiluminės kameros ŠK-5-10 vamzdyno kapitalinis remontas.

Investicijų vertė – 400,00 Eur, finansavimo šaltinis – bendrovės lėšos.